# Amarok (levy)

### Wikipedia

Mike Oldfield Amarok -levyn kannessa

Amarok on Mike Oldfieldin kolmastoista albumi, joka julkaistiin vuonna 1990.

Albumi on monessa mielessä hyvin erikoinen. Albumi sisältää vain yhden, tunnin pituisen (tarkasti 60 minuuttia 2 sekuntia) musiikkikappaleen. Musiikillisesti albumi seuraa Oldfieldin aikaisempia progressiivisen rockin suuntaan kallellaan olevia kokeiluja, joskin tässä albumissa kuullaan erittäin vähän syntetisaattoreita ja kappaleessa seuraillaan niin kansanmusiikin kuin maailmanmusiikin melodioita ja rytmejä. Yksi albumin keskeisistä teemoista on afrikkalainen musiikki.

Myös albumin syntyhistoria oli erikoinen. Virgin-levy-yhtiö oli toistuvasti pyytänyt Oldfieldiä tekemään jatkoa suositulle Tubular Bells -albumilleen, varsinkin kun heidän välisensä sopimus oli kulumassa umpeen. Oldfield oli kuitenkin varsin kyllästynyt Virginiin. Amarok-albumi oli tavallaan osa erittäin monimutkaista viimeistä solvausta Virginille. Amarok oli ensinnäkin albumi, josta oli lähes mahdotonta erottaa yksittäisiä osia radiosoittoa varten (joskin Virgin epäilemättä siinäkin onnistui), ja oli muutenkin lähes mahdoton markkinoida - mutta albumi oli silti suuresti Oldfieldin fanien mieleen ja antoi Oldfieldille taas mahdollisuuden säveltää mieleistään musiikkia. Virgin oli halunnut Oldfieldiltä joko laulettua pop-musiikkia tai sitten Tubular Bells -nimisiä levyjä.

Albumilla oli myös muita pieniä näpäyksiä Virginin suuntaan. Eräässä kohdassa albumia kuullaan taustalla syntetisaattorilla morsetettuna "FUCK OFF RB", viitaten Virginin Richard Bransoniin, jonka välit Oldfieldin kanssa olivat erittäin kireällä. Oldfield myös sanoi kerran toivoneensa, että albumille tyypillinen erittäin suuri dynaaminen vaihtelu johtaisi siihen, että Virginin johtaja Simon Draper kuuntelisi autossa hiljaista kohtaa kovalla ja ajaisi ojaan yllättävän voimakkaan kohdan aikana.

Aikaisemmissa albumeissa Oldfield oli kokeillut suurta määrää erikoisia instrumentteja. Amarokissa kuullaan myös hyvinkin omituisia instrumentteja, kuten lelukoiraa ("happy"), erotuomarin pilliä, vesilasia, naamaläpäyksiä, hammasharjaa, "feikkiradioa", Hoover -pölynimuria ja "lentokonemallien tekijöiden työkalulaatikon sisältöä". Viimeisenä listalla on myös "pitkät ohuet roikkuvat metalliputket", viitaten putkikelloihin.

## [muokkaa] Aiheesta muualla

- Tubular.net: Amarok (englanniksi)
- Amarok-analyysi (englanniksi)

Haettu osoitteesta http://fi.wikipedia.org../../../a/m/a/Amarok_%28levy%29.html

Luokka: Vuoden 1990 albumit

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- English
- Español